Olaf Tellefsen

Olaf Tellefsen (født 26. februar 1909 i Nes ved Flekkefjord, død 17. januar 1990) var en norsk jurist og diplomat.

Han var sønn av kjøpmann Tønnes Andreas Tellefsen (1875–1949) og Inger Marie Andersen (1876–1945), og giftet seg i 1946 med Mary-Calvert Mimott Brewer (1917) fra New York City som etterhvert ble tildelt St. Olavsmedaljen. Etter examen artium fra latinerlinjen 1929 og cand.jur. 1933 var han praktikant ved et sorenskriverkontor i Dalane, såvel som ansatt i Lånekassen for jordbrukere og fiskere 1933–1936, dommerfullmektig i Volda 1937 og overrettssakfører en kort tid i 1938 før han tok Utenriksdepartementets aspirantkurs og viet seg utenriksen.

Posteringer 
 1938 sekretær UD 
 1939 attaché ved konsulatet i Bordeaux
 1940 sekretær ved UD i London
 1941 dommer og lagdommer ved norske sjøfarts-domstoler i England
 1944 visekonsul i New York City samt krigsadvokat for de norske styrker i Canada og USA
 1950 byråsjef UD ved et nyetablert rettskontor der
 1951 konsul til Hongkong,
 1954 generalkonsul i Hamburg
 1959–1962 ambassadør ved Norges ambassade i Warszawa
 1962–1964 ambassadør ved Norges ambassasde i Tel Aviv, fra 1963 sideakkreditert minister til Nicosia.
 1964–1970 generalkonsul i Göteborg
 1970–1974 ambassadør ved Norges ambassade i Bangkok, sideakkreditert til Kuala-Lumpur 1970, Rangoon og Norges ambassade i Manila 1972.

Premier 
 K. St. Olavs Orden fra Norge 1971
 Deltakermedaljen fra Norge
 Haakon VIIs 70-årsmedalje fra Norge
 K. Nordstjerneordenen fra Sverige
 K. Forbundsrepublikken Tysklands fortjenstorden 1960

Referanser 

Norske jurister
Norske ambassadører
Personer fra Flekkefjord kommune
Haakon VIIs 70-årsmedalje
Forbundsrepublikken Tysklands fortjenstorden
Deltagermedaljen
Nordstjerneordenen
St. Olavs Orden